open-index/open-wikipedia-markdown huggingface dataset:
Operasjon Hot Winter

**Operasjon Hot Winter**, også kjent som *Operasjon Warm Winter* (Heb: מבצע חורף חם‎, Mivtza Horef Ham) var en av Israels forsvars militære kampanjer på Gaza-stripen i 2008. Operasjonen ble begrunnet som et svar på  at Hamas hadde skutt Qassam-raketter inn i Israel. Minst 112 palestinere og tre israelere ble drept, og mer enn 150 palestinere og syv israelere ble skadet.

## Bakgrunn
Israel begrunnet angrepet med at det ble skutt Qassam-raketter over til Israel. Denne rakettbeskytningen må også sees i lys av den omfattende blokaden som Israel hadde utsatt Gaza for over en lengre periode. 

Stridighetene er en del av Midtøstenkonflikten.

## Resultat/Reaksjoner
Det ble gjort omfattende skader i Gaza. Åtte bistandsorganisasjoner og menneskerettighetsgrupper offentliggjorde den 6. mars 2008 en rapport, der det ble slått fast at situasjonen for Gazas 1,4 millioner innbyggere var verre enn noen gang siden Israel okkuperte området i 1967.

Israel fikk mye kritikk av omverdenen for det som ble beskrevet som «overdreven bruk av makt». USAs regjering beskrev Israels angrep som et selvforsvar.

Det kom til flere trefninger mellom partene etter at Israel avsluttet operasjonen den 3. mars. En gjensidig våpenhvile med seks måneders varighet ble først undertegnet den 19. juni. Den 4. november kom det til brudd på våpenhvilen da Israelske soldater beveget seg inn på Gazas territorium. Den 18. november gjeninnførte Israel blokaden av Gaza. Dagen etter kunngjorde Hamas at våpenhvilen var over og gjenopptok angrepene på Israel.

## Holocaust-uttalelsen
Det vakte internasjonal oppsikt da Israels viseforsvarsminister, Matan Vilnai, gikk ut å sa at palestinerne framprovoserer et «Holocaust» med sine rakettbeskytninger.

## Se også
Liste over kriger Israel har deltatt i

## Referanser
Ajmer

**Ajmer** (hindi: ) er en by i distriktet med samme navn i delstaten Rajasthan i India. Ajmer var under britisk styre del av provinsen Ajmer-Merwara. Etter at India ble uavhengig ble denne provinsen delstat kalt Ajmer. 1. november 1956 ble denne delstaten slått sammen med Rajasthan. 

Sufi-helgenen Moinuddin Chishtis dargah (grav/pilegrimsmål) ligger i Ajmer.

## Historie
Ajmer ble grunnlagt i andre halvdel av 600-tallet av Chauhan-dynastiet. Chauhan-dynastiet fortsatte å regjere området rundt Ajmer på tross av gjentatte tyrkiske invasjoner inn i resten av India. Fra 1193 var Ajmer vasall av Delhisultanatet, frem til det ble erobret av herskeren av Mewar i 1365. Ajmer ble da en kilde til konflikt mellom Mewar og Marwar og Ajmer ble erobret av Marwar i 1532. I 1559 ble Ajmer overtatt av Mogulriket, som beholdt kontrollen over Ajmer til det ble avstått til Marathariket i 1770. Marathariket solgte Ajmer til Det britiske ostindiske kompaniet i 1818. Frem til selvstendigheten i 1947 ble Ajmer styrt av Generalguvernørens agent i Rajputana.

## Geografi
Ajmer ligger i hjertet av delstaten Rajasthan ved foten av Aravallifjellene. Den kunstige innsjøen Anasagar ligger nord for byen. 

## Samferdsel
Ajmer er et viktig jernbaneknutepunkt med bredsporlinjer til Jaipur, Marwar, Ahmadabad og Mumbai og en metersporlinje (under ombygging til bredspor) til Udaipur.

## Utdannelse
Mayo College, grunnlagt av den britiske raj i 1870 for å utdanne barna til adelen i Rajputana etter britisk standard, ligger i Ajmer.

## Eksterne lenker
*
Aurangabad (Maharashtra)

**Aurangabad** (marathi: , urdu: ) er en by i det indiske distriktet Aurangabad i delstaten Maharashtra. Byens navn betyr «bygget av tronen», og er oppkalt etter den mogulske keiseren Aurangzeb. Den er en turistby omringet av mange historiske monumenter, inkludert Ajantahulene og Ellorahulene som er på UNESCOs liste over verdens kultur- og naturarvsteder. Det samme gjelder Bibi Ka Maqbara. Aurangabad er administrasjonssentrum i Aurangabad divisjon eller Marathwadaregionen, og blir betraktet som en «by av porter». Disse kan man ikke å unngå å legge merke til når man tar en kjøretur gjennom byen. Aurangabad er også en av de raskestvoksende byene i verden. 

Byen ligger sentralt i delstaten Maharashtra i en gjennomsnittlig høyde av 513 moh., et stykke fra Indias vestkyst. Ved folketellingen i 2001 hadde byen 872&nbsp;667 innbyggere, men et estimat fra 2009 sier at det bor 1&nbsp;167&nbsp;649 mennesker i Aurangabad. Arealet er rundt 200 km².

Fra 1724 til 1763 var Aurangabad hovedstad i staten Hyderabad.

## Referanser


## Eksterne lenker
*  Offisiell nettside for Aurangabad distrikt
*  Informasjon om Aurangabad by
EM i svømmesport 2004

**Det europeiske mesterskapet i svømmesport 2004** ble avholdt i Madrid i Spania fra 5. til 16. mai. Det ble konkurrert i grenene svømming på langbane, stuping, synkronsvømming og svømming i åpent vann. Siden mesterskapet ble arrangert mindre enn tre måneder før sommer-OL i Athen i Hellas, var det noen av deltakerne som brukte mesterskapet som kvalifisering til OL.

## Svømming
### Resultater menn

### Resultater damer

## Svømming i åpent vann
### Resultater menn

### Resultater damer

## Eksterne lenker
*Offisielle resultater
*Resultater fra Swim Rankings
The League

***The League*** er en komiserie som gikk på FX fra 2009 til 2015. Serien er en komedie om en fantasy football-liga i Chicago.

## Skuespillere
*Mark Duplass som **Pete**, som har vunnet ligaen hele tre ganger, og som nylig ble skilt fra sin kone. Ligamester tre ganger.
*Nick Kroll som **Ruxin**, en forsvarsadvokat som gjør hva som helst (inkludert å selge kompisene sine) for å klare seg i ligaen.
*Jon Lajoie som **Taco**, en konstant høy og arbeidsløs musiker som har en bekymringsløs hverdag, noe de andre mennene misunner ham for. Han er også Kevins bror.
*Stephen Rannazzisi som **Kevin**, en advokat som har en kone som hjelper ham med å styre laget sitt.
*Paul Scheer som **Andre**, en naiv, rik plastikkirurg som ofte blir vitsens offer.
*Katie Aselton som **Jenny**, Kevins kone, som i all hemmelighet hjelper ham med å styre laget.
*Leslie Bibb som **Meegan**, Petes kone som hater fantasy football, og som vil starte en familie med ham.
*Nadine Velazquez som **Sophia**, Ruxins kone.
*Janina Gavankar som **Shiva**.

## Referanser


## Eksterne lenker
*
Øystein Løseth

**Øystein Løseth** (født 17. august 1958) er en norsk forretningsmann. Han ble i 2010 konsernsjef for det svenske Vattenfall AB. Han hadde tidligere jobbet for Statoil, Naturkraft, Statkraft og Vattenfalls nederlandske datterselskap Nuon.

## Referanser
Annis Pølsemakeri

**Annis Pølsemakeri AS** er en kjøttprodusent fra Ringebu i Innlandet. Bedriften ble etablert i 2000, og lager kjøttpølseprodukter og skinker med utgangspunkt i lokale mattradisjoner.

## Historikk
Anni Kirstine Byskov overtok i 2000 Jan Haugs Pølsemakeri, som ble startet  i 1973. Haug drev sin virksomhet i leide lokaler inntil nytt forretningsbygg ble bygget i 1983. Byskov overtok også oppskriftene til forgjengeren, og bedriften har vunnet premier i flere konkurranser opp gjennom årene. Med overtagelsen fulgte det også med en etablert kundebase.

Utsalget ligger midt i Ringebu sentrum og tilbyr forskjellige kjøttprodukter. I tillegg har de egen avdeling for catering. Forretningen er tilsluttet et nasjonalt slaktersamarbeid kalt *Angusbutikkene*.

I 2005 vant de for sitt produkt innen kategori for urøkt spekeskinke under Gladmatfestivalen i Stavanger. Skinkene fremstilles i henhold til lokale mattradisjoner, og ble stemplet «Favoritt både blant norske forbrukere og norske kokker». Selskapet har også blitt tildelt en rekke utmerkelser fra Kjøttbransjens landsforbunds norgesmesterskap, med 4 gullmedaljer, 2 sølvsølvmedaljer og 4 bronsemedaljer, hovedsakelig for sine pølseprodukter. Annis pølsemakeri sysselsetter ca. 7 årsverk.

I juni 2020 ble bedriften kåret til «Månedens bedrift» av NHO Innlandet.

## Anni Kirstine Byskov
Innehaver Byskov (f. 1961) har bakgrunn som kjøttskjærer fra Danmark, og tok seg arbeid i bedriften Leiv Vidar på Hønefoss, før hun overtok Jan Haugs pølsemakeri i Ringebu.

Anni Byskov er også tidligere nordisk mester i kjøttskjæring, og tok en sølvmedalje i det første norgesmesterskapet i kjøttskjæring, som fant sted i 1995., I 1996 representerte hun Norge i det europeiske mesterskapet, sammen med Espen. Duoen endte på 6.-plass.

## Referanser


## Eksterne lenker
* Annis Pølsemakeris nettsider
Solapur

**Solapur** eller **Sholapur** (marathi: ) er en by og et kommunestyre i sørvestre Maharashtra i India, nær grensen til delstaten Karnataka. Det er administrasjonssentrum for Solapur distrikt. Solapur er en av fire distrikter som utgjør regionen Vest-Maharashtra (de tre andre distriktene er Satara, Kolhapur og Sangli). Arealmessig er det er det fjerde største distriktet i Maharashtra (bak Ahmednagar, Pune og Nagpur og befolkningsmessig havner distriktet på syvendeplass i delstaten. Solapur er en møteplass for marathi-, telugu- og kannadakulturer. Det er et viktig jernbaneknutepunkt for Indias sentrale jernbane. Byen har små og middels store industrier, og har vært et ledende senter for ullfabrikker og elektriske vevstoler. I nyere tid har fabrikkene imidlertid funnet veien til andre steder i landet. Sengetøy laget i Solapur (såkalte *chaddara*) med deres nye design og gode holdbarhet har gjort byen kjent. Byens hovedguddom er Shri Siddheshwar. Nandidhwaj-prosesjonen på Makar Sankranti marked blir hvert år besøkt av millioner tilhengere. 

Solapur er et transportknutepunkt som forbinder Maharashtra, Andhra Pradesh og Tamil Nadu. Det finnes gode tog- og veiforbindelser til store distrikter og byer. Akkalkot er området til Akkalkot Swami Maharaj Math, og blir årlig besøkt av et stort antall mennesker fra Maharashtra og nærliggende Karnataka. Et årlig marked blir også holdt i januar, hvor en stor folkemengde kommer fra forskjellige deler av landet. Dette markedet blir kalt Gadda i dialektspråk. 

Ved folketellingen i 2001 hadde byen et folketall på 873&nbsp;037, fordelt over et område på nesten 150 km². Solapur ligger gjennomsnittlig 457 moh. 

## Referanser


## Eksterne lenker
* Informasjon om Solapur  (engelsk)
* Offisiell nettside for Solapur by (engelsk)
Louis Tussaud’s Wax Museum

**Louis Tussaud's Wax Museum** var et museum med voksfigurer i København og lå ved siden av Tivoli.

Museet ble opprettet i det tidligere kunstindustrimuseum i 1974 som en del av en mindre britiske kjede. Louis Tussaud's Wax Museum  var grunnlagt av  Louis Tussaud – oldebarn av Marie Tussaud som startet
Madame Tussaud's. Kjedens første filial lå i Blackpool, England. I august 2007 ble filialen i København nedlagt.

## Eksterne lenker
* Louis Tussaud's Wax Museum
Jurij Prilukov

**Jurij Aleksandrovitsj Prilukov** (russisk: Юрий Александрович Прилуков; født 14. juni 1984 i Jekaterinburg) er en russisk svømmer med langdistanse frisvømming som spesialitet. Prikulov har vunnet elleve VM-medaljer, fordelt på seks gull, fire sølv og en bronse. Han har også nitten EM-medaljer, fordelt på fjorten er gull og fem sølv. I tillegg har han seks gull og en sølv fra Sommeruniversiaden.

## Referanser


## Eksterne lenker
*
Kong Olav Vs 100-årsmedalje

**Kong Olav Vs 100-årsmedalje** er en medalje som ble innstiftet til minne om hundreåret for kong Olav Vs fødsel (1903). Hundreårsminnet ble feiret 2. juli 2003. Medaljen rangerer som nummer 37 i rekken av offisielle norske utmerkelser.

## Utførelse
Medaljen er i sølv og har en diameter på 28 mm. Den bærer på avers kong Olavs venstrevendte portrett. Kongen er avbildet uten krone. Portrettet er omgitt av omskriften «OLAV • V •  NORGES • KONGE •». Revers viser kongens monogram. Medaljongen har en kongekrone på toppen.

Medaljen er opphengt i et rødt bånd ved hjelp av to rette strenger. Medaljebåndet har en sølvspenne med innskriften «1903–2003». Medaljens utforming er i hovedsak lik Kong Olav Vs minnemedalje og Kong Olav Vs jubileumsmedalje 1957–1982, men medaljene er utstyrt med båndspenne med forskjellige innskrifter.

Kongeportrettet er ved myntgravør Øivind Hansen. 

## Tildeling
Kong Olav Vs 100-årsmedalje ble tildelt medlemmer av kongefamilien, hoffet og personer med tilknytning til kong Olav. Det ble utdelt omkring 300 medaljer.

## Referanser
«Hertha»

**Briggen «Hertha»** ble bygget i 1862 i på verftet  i Drammen. Tonnasje 152 cl og mål 100 - 26 - 16.  
Briggen var hjemmehørende i Stavanger i perioden 1862–1876, og fra 1876 i Drammen. Skipet utgikk ca. 1880 med ukjent skjebne.

Fra 1862 var O. Housken briggens kaptein. I 1869 overtok kaptein John Johannessen fra Stavanger og var skipsfører til 1876 iht. hans egen dagbok. Skipets ferder i hans tid som kaptein er beskrevet nærmere i dagboken som ikke er publisert.

Skipet var eid av C.E. Bulch i 1867. Deretter eide handelshuset Ploug & Sundt skipet frem til 1876, da A.M. Fylpaa i Drammen ble skutas nye eier.
Valentina Artemjeva

**Valentina Jevgenjevna Artemjeva** (russisk: Валентина Евгеньевна Артемьева, født 8. desember 1986) er en russisk svømmer og som ble europamester på kortbane på 50 og 100&nbsp;m brystsvømming i 2008. 

## Eksterne lenker
*
Gwalior

**Gwalior** (hindi , ; marathi ) er en by i den indiske delstaten Madhya Pradesh. Den ligger 122&nbsp;km sør for Agra. Byen har industri som lager blant annet bomull, garn, fargestoffer og kjemikalier. Den har også et universitet som åpna i 1964.

Gwalior har en strategisk beliggenhet i Gird-regionen i Nord-India, og byens fort har fungert som hovedsete for flere av Nord-Indias historiske kongedømmer. Gwalior er administrasjonssentrum for distriktet og divisjonen med samme navn.

I folketellinga i 2001 hadde Gwalior 826&nbsp;919&nbsp;innbyggere. 54&nbsp;% var menn og 46&nbsp;% kvinner. Lesekyndigheten ligger på 70&nbsp;%, hvilket er høyere enn det nasjonale gjennomsnittet på 59,5&nbsp;%; 76&nbsp;% av menn kan lese, og 63&nbsp;% av kvinner. 13&nbsp;% av befolkninga er under 6&nbsp;år.

## Referanser
So Free

***So Free*** er debutalbumet til Kim Rune Hagen.

Albumet ble utgitt av plateselskapet Bluestown Records 16. november 2009 med katalognummer BTR 1023, og ble produsert av Njål Frode Lie.

## Sporliste
#«Hooked» (3:26) 	
#«Love Will Guide My Heart» (3:18) 	
#«Sometimes» (3:55) 	
#«So Free» (2:59) 	
#«Angel Girl» (4:28) 	
#«Don't Deny Our Love» (3:50) 	
#«I Want You Back» (4:41) 	
#«If You Want» (3:25) 	
#«Sad and Lonely» (3:18)
Vera Lischka

**Vera Lischka** (født 1. mai 1977 i Linz) er en tidligere østerriksk svømmer som deltok i Sommer-OL 1996 i Atlanta, Georgia. I kortbane-EM i svømming 1996 vant hun gullmedalje på 50&nbsp;m brystsvømming. Hun har også vunnet tretten nasjonale mesterskap.

Etter svømmekarrieren studerte Lischka journalistikk. Siden 27. oktober 2003 har hun vært i Landtag i Oberösterreich for SPÖ.

## Referanser


## Eksterne lenker
*
Verdenscupen i langrenn 2009/10

**[[Verdenscupen i langrenn]] 2009/10** startet på Beitostølen den 21. november 2009 og ble avsluttet i Falun 21. mars 2010.

## Kalender
### Menn

#### Lagøvelser

### Kvinner

#### Lagøvelser

## Verdenscupen sammenlagt

### Menn

### Kvinner

## Nasjonscupen sammenlagt

## Eksterne lenker
* Det internasjonale skiforbundets offisielle nettsted
Aurangabad

**Aurangabad** er navnet på flere steder i India.
;Byer
*Aurangabad i Maharashtra
*Aurangabad i Bihar
*Aurangabad i Uttar Pradesh
*Aurangabad i Vest-Bengal

;Distrikter
*Aurangabad i Bihar
*Aurangabad i Maharashtra
Bluestown Records

**Bluestown Records** er et bluesrelatert plateselskap med base på Notodden. Selskapet ble startet i milleniumsåret 2000 av Morten Gjerde, Jostein Forsberg, Øyvind Sauarlia, Borgar Dahle og Jens Haugen. Haugen og Dahle har senere solgt seg ut av selskapet.

## Artister i katalogen

*Knut Reiersrud
*Notodden Blues Band
*Spoonful of Blues
*Rita Engedalen
*Damer i Blues
*Jeremy Spencer
*James ''superchikan'' Johnson
*Lazy Lester
*Lousiana Red
*Kåre Virud
*Kim Rune Hagen 

## Eksterne lenker
*
Islehamfunnet

**Islehamfunnet** er et arkeologisk depotfunn fra bronsealderen med mer enn 6 500 stykker av bearbeidet og ubearbeidet bronse som ble funnet i 1959 i Isleham i nærheten av Ely i det engelske grevskapet Cambridgeshire av William «Bill» Houghton og hans bror Arthur.

Forrådet var det største samlingen av kulturgjenstander fra bronsealderen som er avdekket i England og samtidig en av de fineste. Det består i enkelhet av sverd, spydhoder, pilspisser, økser, kniver, dolker, rustning, dekorativt utstyr (særskilt for hester) og mange fragmenter av bronsebiter. Alt er datert fra den såkalte Wilburton-Wallington-fasen i sen engelsk bronsealder (rundt 1000 f.Kr.). Sverdene har huller hvor nagler eller stifter holdt trehåndtakene på plass.

Den meste av objektene har blitt overdratt til St Edmundsbury Borough Council Heritage Service, noen av dem er utstilt i «Saxon Village» («Den angelsaksiske landsbyen») i West Stow som ligger nord Bury St. Edmunds, mens resten befinner seg det arkeologiske og antropologiske museum til Universitetet i Cambridge.

## Referanser
Sylvia Gerasch

**Sylvia Gerasch** (født 16. mars 1969 i Cottbus) er en tidligere svømmer som konkurrerte for Øst-Tyskland og Tyskland. I 1983 deltok hun for første gang, i en alder av 16, i langbane-EM i Roma, og tok sølvmedalje på 100 og 200&nbsp;m brystsvømming for Øst-Tyskland. To år senere vant hun gullmedalje på 100&nbsp;m bryst under langbane-EM i Sofia. I tillegg har hun, som østtysk svømmer, to gullmedaljer fra langbane-VM i 1986, i Madrid og en bronsemedalje fra 1987. I tillegg har hun fem gullmedaljer og to sølvmedaljer for Tyskland.

## Referanser


## Eksterne lenker
*
Fykologi

**Fykologi** er læren om alger. En som forsker på alger kalles en **fykolog**. Begrepet kommer fra gresk *fykos* («alge, sjøgress, tang») og *[[logos]]* («lære»).

Fykologi er et fagområde innenfor biologi, og regnes ofte som en undergren av botanikken.

## Referanser
Sveits under Vinter-OL 1980

**Sveits under Vinter-OL 1980**. Førtifire sportsutøvere, trettitre menn og elleve kvinner, fra Sveits deltok i ni sporter, aking, alpint, bobsleigh, kunstløp, langrenn, skihopping, kombinert, hurtigløp på skøyter og skiskyting under Vinter-OL 1980 i Lake Placid i  USA. Sveits kom på tiendeplass med en gull-, en sølv- og tre bronsemedaljer. Alpinisten Marie-Therese Nadig var flaggbærer under åpningsseremonien.
  
## Medaljer

## Medaljevinnerne
Bhavnagar

**Bhavnagar** (gujarati: , hindi: , **Bhāvnagar**) er en by på Kathiawar-halvøya i den indiske delstaten Gujarat. Byen ble grunnlagt og oppkalt etter Bhavsinhji Gohil (1703-64 e.kr.) som også var byens hersker. Byen var hovedstad i staten og fyrstedømmet med samme navn fram til den ble en del av India i 1948.

Byen er i dag distriktshovedstad i distriktet Bhavnagar, og er den sjette største byen i Gujarat. Den er også den tredje største byen i regionen Saurashtra. Den regnes også som den kulturelle hovedstaden i Saurashtra.

## Historie

Gohil Rajputs av Surya Vanshi klanen, sto overfor problemer og stor konkurranse i Marwar, noe som fikk han til å flytte ned til kysten av Gujarat rundt 1260 e.kr. og etablerte tre hovedsteder – Sejakpur, Umrala og Sihor (da kjent som Sirohi). I 1822-1823, ble Sihor angrepet av Khanthaji Kadani og Pilaji Gaekwad, men ble slått tilbake av Bhavsinhji Gohil. Etter å ha lidd store tap under slaget, innså han svakheten ved plasseringen av Sihor. I 1823, grunnla han en ny by ved landsbyen Vadva 20 kilometer unna Sihor, og kalte den Bhavnagar. Det var en nøye planlagt strategisk plassering med gode muligheter for handel via havnen. Byen ble naturlig nok også hovedstad i landet med samme navn.

Bhavnagar var senere en selvstendig stat fram til 1947 da India ble selvstendig, og Bhavnagar ble da en del av India.

## Geografi og klima
Bhavnagar er en kystby som ligger på sørøstkysten av den indiske halvøya Kathiawar, ved Khambhatbukta. Byen ligger i snitt 24moh, og omfatter et totalt areal på 53,30km².

### Klima
Bhavnagar har et tropisk vått og tørt klima med varme, tørre somre fra mars til midten av juni og med den påfølgende våte monsunsesongen fra midten av juni til oktober hvor den i snitt mottar 550mm nedbør. Fra november til februar, er det mildt med en gjennomsnittstemperatur på rundt 20 ° C og lav luftfuktighet. Grunnet nærhet til havet, er det jevnt over litt fuktig året rundt.

## Demografi
Ifølge Indias folketelling fra 2001, hadde Bhavnagar 510 958 hvorav menn utgjorde 52% mens kvinner utgjorde 48% av befolkningen. Om lag 77% av mennene kan lese og skrive mens kun 66% av kvinnene kan lese og skrive. 13% av befolkningen er under 6år.

## Vennskapsbyer
Bhavnagar har pr. dags dato 1 vennskapsby:
* Loughborough, England

## Eksterne lenker
* **Regjering/Administrasjon**: Bhavnagar Municipal Corporation, Collectorate
* **Historie**: Gohil Dynasty, Historiske Vignetter
* **Bilder og videoer:** fugleperspektiv av byen, Snoen gamle bilder / malerier av byenBhavnagar skips skrap market, video 9:48 min
* **Annen informasjon**: Informasjon
* **Utdanningsinstitusjoner**:
:Bhavnagar University
:R. K. Home school (Ghar shala) 
:Shree Dakshinamurti
:Shantilal Shah Engineering College, Sidsar
:Shree Swaminarayan College of Computer Science
:A tribute to Fatima Convent
Grei Kafé

**Grei Kafé** var et bevertningssted i Skippergata 3 i Oslo som var i kontinuerlig drift fra 1837 til stengning den 31. august 2016. Gulvet i lokalet ligger på et kjellernivå.

## Historie
I 1837 slo Peter Svendsen Bekkevold med familie seg ned i Christiania som traktør og småhandler og drev bevertningssted i Skippergata 3. Stedet har sin plass i norsk litteraturhistorie fordi Henrik Wergeland fant sin tilkommende, Amalie Sofie der. Wergeland fikk lov å sette inn årer og seil hos Bekkevolds mens han tjenestegjorde som annenamanuensis ved Universitetsbiblioteket som den gang lå ved Christiania gamle torv. Han kom innom før han gikk på arbeid, og hentet sakene ved arbeidstidas slutt for å ro eller seile over Bjørvika til hytta si i Grønlia under Ekebergåsen. Henrik Wergeland bodde i Grønlia fra mai-juni 1838 til han solgte stedet i april året etter.

Bekkevolds skjenkestue Grei Kafé har blitt drevet av Mohammed Aslam siden 1977. Oppunder en takbjelke ble det sist på 1900-tallet plassert en åre til minne om at Henrik Wergeland fikk lov å sette inn årer og seil hos Bekkevold mens han var på arbeid på Universitetsbiblioteket. I lokalet finner man også bilder av Henrik og Amalie ved siden av idoler som Marilyn Monroe og Elvis Presley.

Bygningen ble oppført i empire-stil i 1837 og står på Byantikvarens gule liste.

## Galleri

Fil:Skippergata.jpg|Grei Kafé i Skippergata
Fil:Plakett Skippergata 3.jpg|Plakett på veggen utenfor
Fil:Grei Kafé i Skippergata 3 interiør 2.jpg|Inne i kaféen henger Henrik og Amalie Sofie på veggen


## Referanser


## Litteratur
* Amundsen, Leiv (1974; *Brevene til Amalie*

## Eksterne lenker
*  Byantikvaren 
*
Brigitte Becue

**Brigitte Becue** (født 18. september 1972 i Oostende) er en tidligere belgisk svømmer som deltok, for Belgia under sommer-OL 1988, 1992, 1996 og 2000. I 1989 vant hun sølvmedalje på 200&nbsp;m brystsvømming under langbane-EM i Bonn, Vest-Tyskland. Under langbane-EM i Wien i 1995 vant hun to gullmedaler og en sølvmedalje. Hun har to ganger blitt utnevnt til *Årets idrettskvinne i Belgia* (1994 og 1995).

## Eksterne lenker
*
Schwechat (elv)

**Schwechat** er en 62 kilometer lang elv som ligger øst i den østerrikske delstaten Niederösterreich. Elvens kilde er ved Schöpfl på 893 meters høyde i Wienerwald. Fra kilden renner elven østover til den like før Alland får sitt navn. Kildeelvenes navn er *Großkrottenbach*,  *Riesenbach*, *Lammeraubach*,  *Kleinkrottenbach*,  *Agsbach* og *Hainbach* (regnet fra sør mot nord med klokken). Samtlige kildeelver flyter sammen ved Klausen-Leopoldsdorf hvor de danner elven Schwechat.

Navnet kommer av det tyske ordet *swechant* som betyr *den stinkende*. Egentlig er dette navnet kun treffende fra Baden hvor svolvelholdige kilder munner ut i elven.

Gjennom Helenental renner den over Baden, der den også blir benyttet industrielt i det såkalte Wienbekkenet.

I Achau munner Mödlingbach i Schwechat og tilslutt forener elven seg med Liesing, den vannrike Triesting og den lille elven Kalter Gang i Schwechat (by). Øst for Mannswörth ved Schwechat munner den ut i Donau, hvor den renner ut i en gammel donauarm, det såkalte *Zieglerwasser*.

Schwechat er også et lokalt navn på Wien internasjonale lufthavn som ligger få kilometer fra munningen i Donau.

## Eksterne lenker
* 
* Schwechat på Austria Forum
Sverige under Vinter-OL 1980

**Sverige under Vinter-OL 1980**. Sekstien sportsutøvere, førtini menn og tolv kvinner, fra Sverige deltok i ni sporter, aking, alpint, bobsleigh, langrenn, hurtigløp på skøyter, kunstløp, skihopping, skiskyting og ishockey under Vinter-OL 1980 i Lake Placid i USA. Sverige kom på femteplass med tre gull- og en bronsemedalje. Langrennsløperen Eva Olsson var Sveriges flaggbærer under åpningsseremonien. 
 
## Medaljer

## Medaljevinnerne

## Hurtigløp på skøyter

;Damer

;Herrer

## Eksterne lenker
*  Sweden at the 1980 Lake Placid Winter Games  på sports-reference.com/olympics
Sør-Korea under Vinter-OL 1980

**Sør-Korea under Vinter-OL 1980**. Ti sportsutøvere, seks menn og fire kvinner, fra Sør-Korea deltok i fire sporter, alpint, hurtigløp på skøyter, kunstløp og langrenn, under Vinter-OL 1980 i Lake Placid i USA. Sør-Korea, som deltok for åttende gang i et vinter-OL, vant ikke noen medaljer. Beste plassering var en fjortendeplass på 500 meter skøyter for damer.
Louise Karlsson

**Louise Karlsson** (født 26. april 1974 i Uddevalla) er en svensk svømmer.

Karlsson debuterte 14 år gammel på det svenske landslaget i 1988 og deltok i de sommer-OL 1992 i Barcelona og sommer-OL 1996 i Atlanta, Gerogia.  I Atlanta gikk hun til finale på 200 m medley og endte på åttendeplass.

Hun satte verdensrekord på 100&nbsp;m medley på kortbane i 1997 med tiden 1.01,03. Hun vant også et gull i kortbane-VM 1997 på 200 meter medley. Hun har svensk rekord i antall gull i svenske mesterskap i samme konkurranse i 1992: 6 individuelle og 3 i stafett, sammenlagt ni stykker.

Karlsson deltok i den andre svenske sesongen av TV-programmet Mesternes Mester på SVT og gikk der til den endelige finalen med tre deltagere, og der plasserte hun seg på tredjeplass. Hun har også medvirket i Gladiatorerna, Superstars og Fangene på fortet.

## Referanser


## Eksterne lenker
*
Nysosialisme

**Nysosialisme** er en retning innenfor sosialismen som satser på å omdanne det kapitalistiske samfunnet gradvis til et bedre samfunn, slik at reformenes sum er sosialisme. En revolusjon er uønsket, fordi den innebærer maktmisbruk og brudd på lovene. Den er også umulig siden flertallet ikke ønsker noen revolusjon og fordi kapitalismen har vist seg å være en stabil samfunnsform som ikke kan endres brått. Dette skal derimot gjøres ved bruk av det parlamentariske system, hvor reformer skal gjennomføres med vedtak av flertallet i den eksisterende folkevalgte forsamling, som forøvrig også er tenkt å danne grunnlaget for det politiske systemet i det nysosialistiske samfunnet. Satsingen på parlamentarisk arbeid går sammen med en legalistisk holdning, dvs. en oppfatning om at forandringer av samfunnet bør skje i samsvar med de eksisterende lover og regler eller ved å endre dem slik det rådende politiske systemet foreskriver.  

Nysosialismen er ofte knyttet til reformisme, statskapitalisme og den revisjonistiske sosialismen (sosialdemokrati) som praktisk politikk, hvor grunntanken er frihet, rettferdighet og sosial utjevning der statlige ordninger garanterer det enkelte samfunnsmedlemmets trygghet for liv, helse og velferd. Nysosialismen forutsetter økt statlig eierskap og inngrep i den kapitalistiske økonomien for blant annet å fordele godene.

## Se også
* Sosialdemokrati
* Revisjonisme
* Statskapitalisme
* Statssosialisme
Anne Poleska

**Anne Poleska** (født 20. februar 1980 i Krefeld, Nordrhein-Westfalen) er en tysk svømmer som under Sommer-OL 2004 i Athen vant bronsemedalje på 200&nbsp;m brystsvømming. Hun deltok også under Sommer-OL 2000 og 2008. Poleska har også fem gullmedaljer fra europeiske kortbanemesterskap.

## Referanser


## Eksterne lenker
*
Tsjekkoslovakia under Vinter-OL 1980

**Tsjekkoslovakia under Vinter-OL 1980**. Førtien sportsutøvere, trettifire menn og sju kvinner, fra Tsjekkoslovakia deltok i sju sporter, aking, alpint, kunstløp, ishockey, langrenn, skihopping og skiskyting under Vinter-OL 1980 i Lake Placid i USA. Tsjekkoslovakia kom på delt syttendeplass med en bronsemedalje. Ishockeyspilleren Bohuslav Ebermann var Tsjekkoslovakias flaggbærer under åpningsseremonien.
 
## Medaljer

## Medaljevinnerne

## Referanser


## Eksterne lenker
* Resultater og profilside  på sports-reference.com
Ungarn under Vinter-OL 1980

**Ungarn under Vinter-OL 1980**. To sportsutøver, én mann og én kvinne, fra Ungarn deltok i kunstløp under Vinter-OL 1980 i Lake Placid i USA. Ungarn kom på delt femtendeplass med en sølvmedalje. Kunstløperen András Sallay var Ungarns flaggbærer under åpningsseremonien.
  
## Medaljer

## Medaljevinnerne
Mirna Jukić

**Mirna Jukić** (født 9. april 1985 i Novi Sad, Jugoslavia) er en østerriksk svømmer av kroatisk opprinnelse, som under sommer-OL 2008 tok bronsemedalje på 200&nbsp;m brystsvømming. Hun har også tre bronse fra VM, og fem gull, to sølv og tre bronse fra EM.

## Referanser


## Eksterne lenker
*
Guntur

**Guntur** (telugu , hindi , urdu ) er en by i den indiske deltsaten Andhra Pradesh. Byen ligger ca. 65 km nordvest for Bengalbukta, og ca. 1600 kilometer sør for hovedstaden New Delhi. Folketellingen i 2011 viste et innbyggertall på .

Guntur er et senter for læring, og byen er også den administrative hovedstaden for Guntur (distrikt). Byen er også et sentrum for business, industri og jordbruk. Regionen er kjent for å være et knutepunkt for transport og tekstil i India.  Guntur har også en historie innenfor jordbruk, noe som de også er kjent for via sin eksport av blant annet chili, bomull og tobakk.

## Referanser


## Eksterne lenker
*
Allotype

**Allotype**, av gresk *allos*, 'annen' og *typos*, 'avtrykk, bilde', kan sikte til:

* Allotype (immunologi), en genvariant (allel) som koder for et bestemt antistoff
* Allotype (nomenklatur), en paratype som har motsatt kjønn av holotypen
A Map of the World (filmmusikk)

***A Map of the World***, eller ***A Map of the World (Official Soundtrack)***, er et musikkalbum utgitt i 1999, som er filmmusikken til filmen *[[A Map of the World (film)|A Map of the World]]* som videre er basert på boken *A Map of the World* av Jane Hamilton. Musikken er komponert av den prisbelønte gitaristen Pat Metheny og innspillingen er gjort i samarbeid med en strykerbesetning. Albumet inneholder hele 28 låter, alle instrumentale.

## Sporliste

## Priser og nominasjoner

## Medvirkende
*Pat Metheny – piano, keyboards, Akustisk gitar, 
*Gil Goldstein – Orgel
*Steve Rodby – Akustisk bass
*David Samuels - Perkusjon

## Se også
*Pat Metheny
*Letter from Home (album)
*Bright Size Life (album)

## Referanser


## Eksterne lenker
* Pat Methenys offisielle hjemmeside
KV1

**KV1**, som befinner seg i Kongenes dal i Egypt, ble brukt til begravelsen av faraoen Ramses VII i det 20. dynastiet. Selv om den har vært åpen siden oldtiden, ble den først ordentlig undersøkt og ryddet av Edwin Brock i 1984 og 1985. Gravstedet med en enkel korridor befinner seg i Luxor på Nilens vestre bredde, og er liten i forhold til de andre gravstedene fra det 20. dynastiet. 

## Layouten til gravstedet
KV1 er typisk for gravsteder fra denne perioden, ved at den er bygget i en rett linje. Etterfølgerne til Ramses III bygget gravsteder som fulgte dette mønsteret og var alle dekorert på samme måte. Den består av fire hoveddeler: inngangen, en korridor, gravkammeret som inneholdt sarkofagen, og et siste mindre rom ved innerst.

Ramses VII var i sitt syvende regjeringsår da han døde. Det er tegn på at rommet som endte opp til å blir gravkammeret ble utvidet fra sitt originale design som en korridor, og arbeidet i siderommet på enden av gravstedet ble stoppet.

Dekorasjonen I korridoren I gravkammeret inneholder illustrasjoner fra Portboken,  Grotteboken og Jordboken. Veggene i gravkammeret er dekorert med utdrag fra Jordboken. Når det gjelder stil og tema følger den tett sine forgjenger, Ramses VIs KV9, selv om taket i gravkammeret inneholder et dobbeltbilde av himmelgudinne Nut, i samme stil brukt i maleriene i gravstedene til faraoene i de tidligere dynastiene. 

## Referanser


## Litteratur
* Hornung, E., et al. Zwei Ramessidische Königsgräber: Ramses IV. und Ramses VII, 1990, Mainz am Rhein, P. von Zabern.
* Reeves, N & Wilkinson, R.H. The Complete Valley of the Kings, 1996, Thames and Hudson, London
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo

## Eksterne lenker
* 
* Theban Mapping Project: KV1 - Includes description, images and plans of the tomb.
Pamela Bryant

**Pamela Jean Bryant** (født 8. februar 1959 i Indianapolis i Indiana, død 4. desember 2010) var en amerikansk modell og skuespiller. Hun var *[[Playboy]]* magazines Playmate of the Month i sin april 1978 utgave. Hennes fotoserie ble fotografert av Richard Fegley.

Bryant var første gang i *Playboy* i september 1977 bildeserien «The Girls of the Big Ten». (Hun gikk på Indiana University på den tiden). Hun medvirket i *HOTS* og *Private Lesons* (1981), og i Fjernsynsserier som *[[Fantasy Island]]*, *[[The Love Boat]]* og *[[Magnum, PI]]*.

## Referanser


## Eksterne lenker
*
Liste over kriger Libanon har deltatt i

Denne listen er laget for å vise hvilke kriger **Libanon** har vært delaktig i.

## Se også
*Liste over kriger Israel har deltatt i
*Liste over kriger Hizbollah har deltatt i
*Liste over kriger Syria har deltatt i

## Referanser
Edward Stettinius jr.

**Edward Reilly Stettinius jr.** (født 22. oktober 1900 i Chicago i Illinois, død 31. oktober 1949 i Greenwich i Connecticut) var en amerikansk forretningsmann og politiker (Det demokratiske parti). Han var USAs utenriksminister under presidentene Franklin D. Roosevelt og Harry S. Truman, og senere landets første FN-ambassadør. Stettinius var også en viktig bidragsyter under San Francisco-konferansen, hvor FN ble etablert.

## Liv og virke
### Bakgrunn
Edward var en annen av to sønner og den tredje av tre barn av Edward og Judith (Carrington) Stettinius. Moren stammet fra engelske nybyggere i Birginia i kolonitiden; faren var av tysk bakgrunn.

Stettinius studerte ved University of Virginia fra 1919 til 1924, men ble ikke uteksaminert.

### Forretningsmann
Han begynte deretter som arbeider ved General Motors hvor han fra 1926 ble forfremmet til selskapets visepresident og fikk ansvaret for industrielle og offentlige relasjoner. Han arbeidet også med å utvikle arbeidsledighetsprogrammer, som førte til at han kom i kontakt med Franklin D. Roosevelt. Stettinius forlot GM i 1938 til fordel for stillingen som direksjonsmedlem for US Steel, en stilling han for øvrig beholdt inntil sin død, før han av den nyvalgte presidenten Roosevelt deretter ble utnevnt til leder av Office of Production Management.

### Politisk karriere
**Utenriksminister:** I 1941 ble han administrator for programmet Lend-lease rettet mot de allierte i Europa, en stilling han hadde inntil han ble utnevnt til statssekretær i det amerikanske utenriksdepartementet i 1943. I november 1944 etterfulgte han deretter Cordell Hull som utenriksminister, da Hulls sviktende helse gjorde et skifte påkrevet.

Stettinius var, som formann til den amerikanske delegasjonen under San Francisco-konferansen om internasjonal organisering, medvirkende til dannelsen av FN og var til stede under den offisielle grunnleggelsen av FN den 26. juni 1945. I denne perioden deltok han også under Jaltakonferansen sammen med Roosevelt.

Få måneder etter Roosevelts bortgang gikk Stettinius av som utenriksminister og ble erstattet av senator James F. Byrnes.

**Ambassadør:** Rett etter sin avgang ble han av president Harry S. Truman utnevnt til USAs første ambassadør i FN, en stilling han beholdt inntil juni 1946, da han søkte avskjed på grunnlag av hans kritiske syn mot Trumans nekt mot å bruke FN som et verktøy for å løse konflikter med Sovjetunionen.

### Universitetsrektor
Etter dette ble Stettinius ansatt som rektor ved University of Virginia, en stilling han beholdt til våren 1949 da han ble bedt om å arbeide mindre av sin lege på grunn av sitt svake hjerte.

Edward Stettinius døde av en blodpropp i hjertet hos hans søster og medgifte svoger Juan Trippe den 31. oktober 1949 i Greenwich i Connecticut.

## Bibliografi
* *Lend-Lease, Weapon for Victory* (1944)
* *Roosevelt and the Russians. The Yalta Conference* (1949)

## Referanser


## Eksterne lenker
* Millercenter.org – Edward R. Stettinius Jr. (1944–1945) – Biografien til Stettinius hos Miller Center of Public Affairs.
* SNL.no – Oppføring av Edward Reilly Stettinius hos Store Norske
Puebla internasjonale lufthavn

**Puebla internasjonale lufthavn**  (spansk: *Aeropuerto Internacional de Puebla*), også kalt *Hermanos Serdán internasjonale lufthavn*, befinner seg i kommunen Huejotzingo 23 kilometer nordvest for den meksikanske byen Puebla.

I 2008 hadde lufthavna 551&nbsp;000 passasjerer.

## Flyselskaper og reisemål

### Innland

### Utland

## Se også
* Liste over flyplasser i Mexico

## Eksterne lenker
*
USA under Vinter-OL 1980

**USA under Vinter-OL 1980**. 101 sportsutøvere, syttiseks menn og tjuefem kvinner, fra USA deltok i ti sporter under Vinter-OL 1980 i Lake Placid i USA. De deltok i aking, alpint, bobsleigh, langrenn, kunstløp, skihopping, hurtigløp på skøyter, ishockey, kombinert og skiskyting. Vertslandet USA ble tredje beste nasjon med seks gull-, fire sølv- og to bronsemedaljer. Kunstløperen Scott Hamilton var  USAs flaggbærer under åpningsseremonien.
  
## Medaljer

 
## Medaljevinnerne

## Eksterne lenker
*  United States at the 1980 Lake Placid Winter Games  på Sports-reference.com/olympics
Norgescup i motbakkeløp 2008

**Powerade Norgescup i motbakkeløp 2008** var en konkurranse bestående av 6 utvalgte motbakkeløp i Norge i løpet av sesongen 2008. Dette var første sesongen denne cupen ble arrangert.

## Terminliste

 Storehesten Opp er også offisielt NM i motbakkeløp 2008

## Klasser

Løperne deltar i 3 aldersklasser – junior, senior og veteran – og er i tillegg delt inn i herreklasse og dameklasse.

## Konkurransekriterier

Cupen er en sammenlagtkonkurranse der det gis poeng til de 30 beste etter individuell plassering. For å få registrert poeng må man representere en klubb tilknyttet Norges Idrettsforbund. Sammenlagt poengsum danner da sluttplasseringen, men en løper kan kun ta med seg poeng fra 5 konkurranser. Utlagt betyr dette at en løper som deltar i alle 6 konkurransene må stryke sitt dårligste resultat.

## Resultater seniorklasse

**Kvinner**

**Menn**

## Eksterne lenker

* Omtale på kondis.no
Takkelasje

**Takkelasje** er et uttrykk fra seilskutetiden. Ordet er av germansk opphav. Opprinnelig var det det som var taklet (festet med tauverk) som fikk navnet, men det ble etterhvert også brukt om det tauene var festet til. I senere tid er (de engelske) uttrykkene rigg og rigging gått inn som erstatningsord, mens det engelske språk har tatt inn tackle om (surring med) reip, fiskesnøre med krok, og som verb i om «å binde an med». Verbalformen er også i bruk på norsk.

Det skilles mellom stående takkelasje (rigg) og løpende takkelasje/rigg. Den stående takkelasjen besto av master,  og vevlinger med øvrige festestag som holdt mastene i riktig posisjon i forhold til skroget, mens seil, rær og liner og annet tauverk var «løpende», dvs. flyttbart, nedtagbart og innstilbart etter vinden.
MS «Másin»

**MS «Másin»** (oversatt «måsen») var en rutebåt på Færøyene. Den seilte med post, gods og passasjerer for Strandfaraskip Landsins mellom bygdene på Norðoyar i 50 år, unntatt noen år i trafikk på Sandoy.

«Másin» ble bygget på Tórshavnar Skipasmiðja i Tórshavn i 1959 og fikk installert ny motor bygget i Grenaa i 1985.

Mellom 1972 og 2010 trafikkerte «Másin» ruten mellom Hvannasund, Svínoy og Fugloy. «Másin» ble deretter erstattet av MS «Ritan».

«Másin» ble kjøpt av private, som planla å bruke den som turistbåt, men båten sank mens den lå til kai i Klaksvík i 2012.


Fil:Hvannasund, Faroe Islands (2).JPG|Hvannasund
Fil:Landing in Svínoy, Faroe Islands (4).JPG|Svínoy
Fil:Harbour of Kirkja, Faroe Islands.JPG|Kirkja


## Referanser


## Eksterne lenker
*
Vijayawada

**Vijayawada** (telugu ; tidligere også *Bezawada*) er den tredje største byen i den indiske delstaten Andhra Pradesh. Byen ligger i distriktet Krishna. Folketellingen i 2011 viste et innbyggertall på . Vijayawada ligger rundt 275&nbsp;km fra delstatshovestaden Hyderabad og har et areal på 58&nbsp;km².

## Geografi
I vest grenser Vijayawada til Indrakiladr-fjellet, og i nord til elva Budameru. Gjennomsnittshøyden over havet er 125&nbsp;m, og landskapet er ganske slett. Elva Krishna, samt tre kanaler – Eluru, Bandar og Ryves – ligger sør for byen.

Klimaet er varmt og fuktig, med gjennomsnittstemperaturer mellom 17&nbsp;° og 45&nbsp;°C.

## Befolkning
Ved folketellinga i 2001 hadde Vijayawada 851&nbsp;282&nbsp;innbyggere (1&nbsp;011&nbsp;152 i storbyområdet), hvorav 53&nbsp;% var menn og 47&nbsp;% kvinner. Lesekyndigheten lå på 71&nbsp;%, betydelig høyere enn landsgjennomsnittet på 59,5&nbsp;%; det var like stor lesekyndighet hos kvinner som hos menn. 12&nbsp;% av innbyggerne i byen var barn under 6&nbsp;år.

## Økonomi
Landet omkring Vijayawada er fruktbart og irrigeres av Krishna og dens kanaler. Jordbruket består av sukkerrør, ris og mangotrær. Vijayawada er kjent for sine bil-, jern- og tekstilindustrier.

## Referanser
Diapheromeridae

* Diapheromerinae
* Necrosciinae
* Pachymorphinae
* Palophinae

**Diapheromeridae** er en delgruppe av spøkelsesinsektene som igjen tilhører de «gresshoppelignende insekter». De er mestere i kamuflasje og ligner korte tynne pinner fra busker eller trær. Pinnedyr er enkle å holde i bur og enkelte arter er populære som kjæledyr. 

## Utseende
Middelsstore til store, lange og tynne, pinnelignende dyr. Antennene er trådformede og forholdsvis lange, beina tynne uten påfallende pigger. Mange er vingeløse, mens andre kan ha store og fargerike bakvinger..

## Levevis
Som andre spøkelsesisenkter er medlemmene i Diapheromeridae planteetere som gjerne finnes på busker og trær. De ligner sterkt på pinner og er utmerket kamuflert, særlig da de også beveger seg lite.

De har ufullstendig forvandling, eggene er relativt store, mørke og frølignende (dette gir dem trolig et visst vern mot rovdyr), og slippes ned på bakken. Fra disse klekkes nymfer som stort sett ser ut som mini-versjoner av de voksne (særlig hos de artene der de voksne er vingeløse). Mange arterm blant annet den kjente *[[Carausius morosus]]*, er parthenogenetiske og formerer seg ukjønnet.

 
## Systematisk inndeling

* Insekter, Hexapoda
** Egentlige insekter, Dicondylia
*** Vingede insekter, Pterygota
**** Gruppe Orthopterodea
***** Orden Spøkelsesinsekter, Phasmatodea
****** Underorden Verophasmatodea
******* Gruppe Anareolata
******** Familie Diapheromeridae Kirby, 1904
********* Underfamilie Diapheromerinae Kirby, 1904
********** Stamme Diapheromerini Kirby, 1904 – 32 slekter, ca. 300 arter
********** Stamme Ocnophilini Günther, 1953 – 5 slekter, 37 arter
********** Stamme Orophoetini Zompro, 2001 – 2 slekter, 3 arter
********* Underfamilie Necrosciinae Brunner von Wattenwyl, 1893 – over 60 slekter, over 600 arter
********* Underfamilie Pachymorphinae Brunner von Wattenwyl, 1893
********** Stamme Gratidiini Cliquennois, 2004 – 16 slekter, 180 arter
********** Stamme Hemipachymorphini Günther, 1953 – 4 slekter, 7 arter
********** Stamme Pachymorphini Brunner von Wattenwyl, 1893 – 6 slekter, 20 arter
********* Underfamilie Palophinae Kirby, 1896 – 2 slekter, 19 arter

## Litteratur
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4 side 66-67.
## Kilder
* Liste over artene, Phasmida Species File Online

## Eksterne lenker
* 
* Norsk Entomologisk forening – for deg som vil lære mer om insekter.
* https://web.archive.org/web/20091030115318/http://www.nhm.uio.no/norort/  Et norskspråklig nettsted om Gresshopper, Kakerlakker Vandrende blad- og pinner og Saksedyr.
* Pinnedyrfabrikken – for deg som liker pinnedyr.
UFC 33

***UFC 33: Victory in Vegas*** var et MMA-arrangement i regi av UFC i Las Vegas, Nevada, USA 28. september 2001.

## Bakgrunn
Dette er det eneste arrangementet der UFC satte opp tre tittelkamper - Tito Ortiz mot Vladimir Matyushenko for lett tungvekt tittelen, Dave Menne mot Gil Castillo for den nye mellomvekt tittelen og Jens Pulver mot Dennis Hallman for lettvekt tittelen. På grunn av det som ble definert som kjedelig kamper som ble avgjort på pooeng, mente flere medier at arrangementet ikke var en suksess. Det oppstod også problemer da arrangementet tok for lang tid og sendingen kuttet midt i kampen mellom Ortiz og Matyushenko. Etter dette reduserte UFC antall kamper for et arrangement, men det var ikke før UFC 38 at dagens ordning med innledende kamper ble benyttet. Arrangementet var også det første som var sanksjonert av Nevada State Athletic Commission under *Unified Rules Of Mixed Martial Arts Combat*.

## Resultater

***Lettvekt:  [[Din Thomas]] vs.  [[Fabiano Iha]]**
:Thomas vant med enstemmig avgjørelse.

***Mellomvekt:  [[Ricardo Almeida]] vs.  [[Eugene Jackson (fighter)|Eugene Jackson]]**
:Almeida vant med submission (triangle choke) at 4:06 of the first round. 

***Welterweight Bout:  [[Jutaro Nakao]] vs.  [[Tony DeSouza]]**
:Nakao vant med KO (slag) 0:15 i 2. runde.

***Mellomvekt tittelkamp:  [[Dave Menne]] vs.  [[Gil Castillo]]**
:Menne vant med enstemmig avgjørelse.

***Weltervekt:  [[Matt Serra]] vs.  [[Yves Edwards]]**
:Serra vant med delt avgjørelse.

***Lett tungvekt:  [[Chuck Liddell]] vs.  [[Murilo Bustamante]]**
:Liddell vant med enstemmig avgjørelse.

***Lettvekt tittelkamp:  [[Jens Pulver]] vs.  [[Dennis Hallman]]**
:Pulver vant med enstemmig avgjørelse.

***Lett tungvekt tittelkamp:  [[Tito Ortiz]] vs.  [[Vladimir Matyushenko]]**
:Ortiz vant med enstemmig avgjørelse.

## Referanser
Maitri (forskningsstasjon)

**Maitri** er Indias eneste permanente forskningsstasjon i Antarktis. Maitri ligger på fast grunn i Vassfjellet i Dronning Maud Land. Den ble ferdigstilt i 1989 til erstatning for Dakshin Gangotri, som ble delvis begravd av isen og forlatt i 1990/91. Dakshin Gangotri benyttes nå som forrådsbase.

Stasjonen er moderne utstyrt og har en overvintringskapasitet på 25 personer. Ferskvannforsyningen kommer fra innsjøen Lake Priyadarshini som ligger rett ved basen.

Ved stasjonen gjennomføres det forskning innen biologi, glasiologi, geovitenskap,  atmosfærisk vitenskap, meteorologi, kommunikasjon og humanfysiologi.

## Eksterne lenker
* Scientific Research in Antarctica Ministry of Earth Sciences
* National Centre for Antarctic & Ocean Research (NCAOR)
UFC 32

***UFC 32: Showdown in the Meadowlands*** var et MMA-arrangement i regi av UFC i East Rutherford, New Jersey, USA 29. juni 2001.

## Resultater

***Lettvekt:  [[Tony DeSouza]] vs.  [[Paul Rodriguez]]**
:DeSouza vant med submission (choke) 1:05 i 1. runde.

***Tungvekt:  [[Ricco Rodriguez]] vs.  [[Andrej Arlowski]]**
:Rodriguez vant med TKO (slag) at 1:23 of the third round. 

***Lett tungvekt:  [[Vladimir Matyushenko]] vs.  [[Yuki Kondo]]**
:Matyushenko vant med enstemmig avgjørelse. 

***Lettvekt:  [[Caol Uno]] vs.  [[Fabiano Iha]]**
:Uno vant med TKO (slag) 1:48 i 1. runde.

***Weltervekt:  [[Pat Miletich]] vs.  [[Shonie Carter]]**
:Miletich vant med KO (spark) 2:42 i 2. runde.
 
***Tungvekt:  [[Josh Barnett]] vs.  [[Semmy Schilt]]**
:Barnett vant med submission (armbar) 4:21 i 1. runde.

***Lettvekt:  [[B.J. Penn]] vs.  [[Din Thomas]]**
:Penn vant med TKO (slag) 2:42 i 1. runde.

***Lett tungvekt tittelkamp:  [[Tito Ortiz]] vs.  [[Elvis Sinosic]]**
:Ortiz vant med TKO (kutt) 3:32 i 1. runde, og kapret med det den første lett tungvekt tittelen i UFC.